Juan Arce Mayora

Juan Arce Mayora (Valentzia, 1885ko abuztuaren 20a - ?) Espainiako Bigarren Errepublikaren alde jarri zen militarra izan zen. Gerra Zibilaren bitartean frankisten aurkako borrokan garrantzi handia izan zuen.Cristóbal Zaragoza, (1999), Ejército popular y militares de la República, 1936-1939, Almena, Madril Valentzian jaioa, Gasteiztarra izan zen.

 Biografia 
Bigarren Errepublikaren garaian beste ofizialekin batera Unión Militar Republicana Antifascista (UMRA) sortu zuen.George Hills (1976). The battle for Madrid, Vantage Books, 124.or.

Errepublikaren aurka zeuden militarrek estatu kolpea eman zutenean Arce Teniente koronela zen. Madrilgo guduan, Errepublikako Armadaren 43. Brigada Mistoan, 1936ko azaroaren 26 arte, Extremadurako errepidearen aldeko sektorearen defentsan aritu zen.Carlos Engel (1999) Historia de Las Brigadas Mixtas Del Ejército Popular de la República, Almena, 52.or. Ondoren, penintsulako zentro aldean, Guadalajaran, 6. eta 9. Dibisioien aginduan egon zen.José Manuel Martínez Bande (1981). La batalla de Pozoblanco y el cierre de la bolsa de Mérida, San Martín, 77.or.. Handik Extremadurako frontera igaro zen, 37. Dibisioaren aginduan.Cristóbal Zaragoza (1983). Ejército Popular y Militares de la República, 1936-1939, Ed. Planeta, pág. 56 1939ko hasieran Errepublikako Herri Armadaren Akademian zuzendaritzan zegoen.

Behin gerra galduta, Espainiatik alde egin behar izan zuen. Behin Frantzian han, berriro ere, gerrak harrapatu zuen. Orduan, lehendabizi, Euskal Gobernuaren Itsas Fusilarien 3. Batailoian agertzen da. Frantzia Askearen armadan enrolatu zen, han ere ofizial izanik, nazien aurka borrokatzeko. 1944. urtean Habanako aireportuan aurkitzen dugu, Mexikoko Mérida aldera joateko. Ez dakigu noiz eta nola hil egin zen.Julio Caro Baroja (1982). Sobre historia y etnografía vasca, Txertoa, 111.or. Haren biografiaren datu asko oso nahasiak dira eta ez dira ondo ezagutzen.

 Erreferentziak 

 Kanpo estekak 
 Itsas Fusilarien 3. Batailoiaren zerrenda.

Kategoria:Espainiako Gerra Zibileko militarrak
Kategoria:Arabako militarrak
Kategoria:Euskal Herriko frankismoaren erbesteratuak
Kategoria:Gasteiztarrak
Kategoria:Frantziako Erresistentziaren kideak